rlitschk/wikidir huggingface dataset:
Dat Photon (vun’t gr.: φως phos „Licht“) is en Elementardeelken ut dat Standardmodell vun de Elementardeelkenphysik, wat in dat Deelrebeet Quantenelektrodynamik studeert warrt. De Begreep Photon weer in’t Johr 1926 vun den US-amerikaanschen Chemiker Gilbert Newton Lewis prägt, de dat Woort för de elementar Anregen (Quant) vun dat quantiseerte elektromagneetsche Feld bruken de, d. h. för de lüttste mögliche Ünnerdelen vun elektromagneetsch Energie. Een kann sik dat vörstellen as de „Bostenen“ vun de elektromagneetsche Strahlen, jüst so as „Lichtdeelken“. Blots, dat een dorbi nich vergeten dröff, dat all bewegte Elementardeelken ok de Egenschoppen vun Bülgen hebbt. Dat gellt ok för dat Photon. Man snackt hier vun den Bülgen-Deelken-Dualismus. In’t Allgemeen warrt för dat Photon de greeksch Bookstaav γ (Gamma) bruukt, man in de Hoochenergiephysik is dit Teken al besett för de hoochenergeetschen Photonen vun de Gammastrahlen (Gamma-Quanten). De Röntgenphotonen, de ok in dit Energierebeet liggen doot, warrt denn mit X betekent. In’t engelsche seggt man ok X-Ray för disse Oort vun Strahlen. Bannig faken warrt en Photon ok dör de Energie dorstellt, de dor binnen is, as h ν {\displaystyle h\,\nu } oder ℏ ω {\displaystyle \hbar \omega } . h {\displaystyle \,h} stellt dorbi dat Plancksche Wirkungsquantum dor un
Klöör betekent Klöör, de Interpretatschoon vun’t Oog bi Licht mit en sünnere Bülgenläng, Klöör, en Indelen bi Kortenspelen, Klöör, de Bedüden vun Klören in de Wapenkunn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bi Speelkoorten meent de Klöör een vun de veer Klöörsymbolen, vun den jümmers een op de Koorten opdruckt is. Bi dat Franzöösch Blatt sünd dat: Klever, , Piek , Harten, un Ruten . Piek-Ass Harten-Ass Klever-Ass Ruten-Ass
Spin betekent Spin, physikaalsch Egenschop vun Elementardeelken, Spin, Rotatschoonsbewegen vun’n Ball in’n Sport, Spin, Figur bi’t Danzen, Spin.de, düütsche Chat-Community, Spin, US-amerikaansch Musik-Tietschrift, Spin, britsche Popgrupp ut de 1990er Johren, Roman-Trilogie vun Robert Charles Wilson, Dreihmanöver bi Brettsportoorden, Simple Promela Interpreter, as Afkörten en Software to’n Modellprüfen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Oostfreesland is en Kuntrei un en Landskuppsverband in de Noordwesten van dat düütsche Bundsland Neddersassen. Normalerwies denken de Lü, dat Oostfreesland dat Land up de oostfreeske Halfinsel tüsken Eems un Jaad un de söven Eilannen vör de Waterkant is, also van de nederlannsche Grens bit na Willemshaven. Man van de politiske Historje is dat anners, denn dat Ollnbörger Freesland in den Oosten (Landkreis Freesland) und dat fröher prüüsske Willemhaven höört nich dartoo. Oostfreesland is de Kuntrei van de vörmalske Grafskupp Oostfreesland. Vandag sünd dat so de Landkreisen Auerk, Wittmund un Leer un de Stadt Emden. De gröttsten Städer sünd Emden, Auerk, Leer, Esens, Wittmund un Nörden. In den Süden stött Oostfreesland an dat kathoolsche Eemsland un dat Ollnborger Mönsterland. Wat besünners is daarbi dat Saterland. Dat höört kultuurhistorisk un van sien Spraak na Oostfreesland, man dat was so isoleert, dat dat to dat Bistum Mönster kweem. Oostfresen föhlen sük as en Deel van de freeske Kultuur. De Fresen wahnen an de hele Waterkant van de Noordsee, van de Nedderlannen an över Düütschland bit na Däänmark. Umdat Oostfreesland över Jahrhunnerde dör See un Mooren blot minn wat mit sien Nahbers to doon harr, gaff dat daar en egen Entwickeln. Ok vandag
De Orion is een vun de 88 modernen Steernbiller un liggt in de Neeg vun’n Himmelsäquater. Dat Steernbild Orion liggt twüschen Eridanus un Eenhoorn op den Himmelsäquater, woneem he vun Düütschland ut vun’n laten Harvst bit to’n Anfang vun’t Fröhjohr to sehn is. Orion is dat Wintersteernbild, dat an dullsten opfallen deit, vun wegen de grote Tall vun helle Steerns un jemehr Anorden, de licht to marken un to finnen is. Dorstellen schall dat Steernbild en mythischen Jager: De Steerns Beteigeuze, de ok to dat Winter-Dreeeck, höört un Bellatrix (γ Orionis) billt de Schuller, Rigel, de ok en Eckpunkt vun’t Winter-Sösseck is, un Saiph (κ Orionis) stellt de Fööt dor. An’n opfalligsten is aver de Reeg vun dree helle Steerns in de Mitt vun’t Steernbild. Dat sünd Alnitak, Alnilam un Mintaka (ζ, ε und δ Orionis), de mitünner ok de Dree Königen nöömt warrt un den Gördel billt. De Steerns warrt ok as Jakobsstaff oder Jakobsledder betekent un leegt in en groten, hellen apenen Steernhopen Cr 70. Mit Utnahm vun Beteigeuze hebbt all Hööftsteerns vun Orion dat lieke Öller un lieke Tostandsgrötten. Dat düüdt dorop hen, dat se all to de lieken Tiet tostannen kamen sünd. En wieter’t Markmol vun
Lisa Germaine Gerrard (* 12. April 1961 in Melbourne) is en austraalsch Musikerin, Komponistin un Singersche. Bekannt worrn is Lisa Gerrard as Liddmaat vun de Musikgrupp Dead Can Dance, de 1981 grünnt worrn is. Ehr eerst Soloalbum harr den Titel „The Mirror Pool“ un is 1995 rutkamen. Gerrard is bekannt för ehr depe Ooltstimm. Siet sik de Grupp Dead Can Dance oplöst hett, arbeidt Gerrard vör allen as Komponistin för Filmen un för’t Feernsehn. En poor vun de bekannsten Filmen, för de se de Filmmusik schreven hett sünd ü.a. The Insider vun 1999 oder Whale Rider vun 2002. Tosamen mit Hans Zimmer hett se de Musik för den Film Gladiator vun 2000 komponeert un hett dor ok sungen. To’n eersten mol na teihn Johren na’t Scheden güng Gerrard wedder mit Brendan Perry un Dead Can Dance op Tour dör Europa un Noordamerika. Vun disse Tour gifft dat ok en Live-CD. In’t Johr 2006 is en DVD op’n Markt kamen, de dat Leven un de Loopbahn vun Lisa Gerrard wiest. Se driggt den Titel „Sanctuary“ un is siet Sommer 2007 ok in Düütschland to köpen. In dat Johr hett se ok de Arbeiten to dat plaante Album „Mantras of a Lost
Dit Woort hett noch annere Bedüden: kiek dorför ünner Piek (Seilschipp). Piek is en Klöör vun de franzööschen Speelkoorten. De originale franzöösche Naam is Pique. Dat Symbol steiht för en Wapen ut dat Middelöller: de Piek, en Oort Hellebard, en Steekwapen. In England hebbt se dat Symbol anners nöömt. För jem is dat en Spaden (spade). Ok de annern germaanschen Spraken hebbt de Klöör na dat Warktüüch nöömt un op Düütsch gifft dat blangen den Naam "Pik" ok den Naam Schippen. Bi Skat un Dubbelkopp is Piek de tweethööchste Klöör. Piek-Ass Piek-2 Piek-3 Piek-4 Piek-5 Piek-6 Piek-7 Piek-8 Piek-9 Piek-10 Piek-Buer Piek-Daam Piek-König Koortenspelen Koorten in’t Franzöösch Blatt Tallenkoorten | Buur | Daam | König | Ass Koortensymbolen ♣ Klever (Trèfle) | ♥ Harten (Cœur) | ♠ Piek (Pique) | ♦ Ruten (Carreau) Koortenspelen Skat | Dubbelkopp
John Joseph Nicholson (*22. April 1937 in New York City), beter bekannt ünner den Naam Jack Nicholson is en US-amerikaanschen Schauspeler. Nicholson gellt as een vun de bekanntesten un veelsietigsten Schauspelers in hüütige Tieten. Mit dree wunnen Oscars un tohopen twölf Nomineeren – acht dorvun as beste Hööftdorsteller – hollt he bit vundaag en Rekord. Nicholson is bekannt för sien untögelt Temperament un sien markant „Haifischgrinsen“. Jack Nicholson is ahn Vadder opwossen. Sien Moder June weer bi de Geboort eerst 17 Johr oolt, dorüm geev sik sien Grootmoder Ethel as sien Moder ut, üm dat Ansehn vun ehr Dochter nich to schaden. June geev sik dorgegen as sien öllere Süster ut. De Wohrheit kreeg Nicholson eerst 1974 dör en Time-Artikel över sien Familie spitz. Sien wohrschienlichen Vadder, den italieensch stämmige Schauspeler Don Furcillo († 1997), hett he nie to Gesicht kregen. De Afsicht, Schauspeler to warrn, harr Nicholson al as lütten Jung. He hett sik in de School de Theatergrupp anslaten un weer al korte Tiet later de Klassenclown. Een vun sien Kindheitsfrünnen weer to’n Bispeel de Schauspeler Danny DeVito, mit denn tosamen he 1975 in One Flew Over The Cuckoo’s Nest to sehn weer. Na sien Afsluss an de
Aoede (ok Jupiter XLI) is en vun de lütten buteren Maanden vun’n Planet Jupiter. De is an’n 8. Februar 2003 opdeckt worrn vun en Koppel US-amerikaansche Astronomen vun de University of Hawaii ünner dat Regeer vun Scott S. Sheppard. Nöömt is de Maand na de mytholoogsch Muse Aoede. De vörlöpige Beteken vun den Maand weer toeerst S/2003 J 7, an’n 30. März 2005 hett he sien hüütigen offiziellen Naam kregen. Aoede hett en Ümloopbahn in en middleren Afstand vun 23.980.000 km vun’n Planeten. För een Ümloop bruukt he üm un bi 761 Daag un 12 Stünnen. De Bahn hett en bannig grote Exzentrizität vun 0,4322 un is üm 158,26 ° gegen den Äquater vun’n Jupiter kippt. De Bewegen vun den Maand is dormit retrograd, dat heet, dat sik Aoede gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Pasiphae-Grupp, nöömt na den gröttsten Maand ut de Grupp. De Maand hett en middleren Dörmeter vun 4 km un tellt dormit to de ganz lütten Maanden. De Böverflach vun Aoede wiest en Albedo vun blots 0,04 op –
De Linke (DIE LINKE - ok Linkspartei nömt) is een politisch Partei in Düütschland, de an’n 16. Juni 2007 dörch’t Tohopengahn vun de SPD-Afspaltung WASG un vun de Linkspartei.PDS tostannen kamen is. Dat Grundsatzprogramm vun de Partei is erst Enn 2011 verafscheed worden. In’n aktuellen düütschen Bundesdag is de Linke as Partei mit de wenigsten Stimmen vertreeden. Oppositschoonsföhrer vun de Linksfrakschoon sünd de Frakschoonsvörsitters Amira Mohamed Ali un Dietmar Bartsch. De Linke. Mehr Biller, Videos oder Audiodateien to’t Thema gifft dat bi Wikimedia Commons. Offizielle Website vun de Partei Die Linke
Peckinpah is de Familiennaam von David E. Peckinpah (1951–2006), US-amerikaansch Filmspeelbaas, Sam Peckinpah (1925–1984), US-amerikaansch Filmspeelbaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hafnium is en cheemsch Element ut dat Periodensystem mit dat Atomteken Hf un de Atomtall 72. Nöömt is dat Element na den latienschen Naam vun de däänschen Hööftstadt Kopenhagen, Hafnia. Dor is dat Element opdeckt worrn. Hafnium is en Swormetall vun de Övergangselementen mit teemlich lieke Egenschoppen as dat in’t Periodensystem doröver liggen Zirkon. Bioloogsch Funkschonen vun’t Hafnium sünd nich bekannt. Normalerwies kummt dat Element nich in’n minschlichen Lief vör, aver giftig is dat ok nich. Vun de bestännigen Elementen vun’t Periodensystem weer Hafnium een vun de letzten, de opdeckt worrn sünd. Den eersten Henwies dorop, dat dat twüschen Lutetium un Tantal noch en Element geven müss, het sik ut dat 1912 opdeckte Moseleysche Gesett afleidt. Henry Moseley hett 1914 versöcht, dat bit dorhen unbekannte, aver na dat Gesett to vermodende Element mit de Atomtall 72 in Mineralen vun de Roor Eerden (vundaag Lanthanoiden nöömt) to finnen. Man he harr dormit keen Spood. In sien Arbeit to de Atomtheorie vun 1922 segg Niels Bohr vörut, dat de Reeg vun de Lanthanoiden mit dat Lutetium to Enn is un dat Element 72 dorüm lieke Egenschoppen hebben müss as dat Element Zirkon. Een Johr later al künn Hafnium nawiest warrn, as 1923
The Rolling Stones sünd en engelsch Rockband. Se wurr 1962 vun Brian Jones, Mick Jagger un Keith Richards as Rhythm-and-Blues-Band grünnt. In de Loop vun de folgen teihn Johr wurrn de Rolling Stones to en vun de spoodrieksten Rockgruppen vun de Welt. In de 60er un 70er Johren von dat 20. Johrhunnert hebbt se sück wegen hör exzessiv Levensstil as „bad boys“ in de Musikszene etableert. De Band geiht ok hüütodag noch up Welttourneen und verapenlicht Alben. Se tellen to de „deenstoldesten“ Rockbands. De Historie vun de Rolling Stones Fung Enn’ Oktober 1961 up de Bahnstieg in Dartford, Graafschaft Kent an. Mick Jagger weer up den Weg nah de London School of Economics un tööf up de Toog nah London. Keith Richards wull ok nah London, to de Sidcup Art College. De beid kennen sück all ut de Schooltiet. Jagger droog Schallplatten vun Chuck Berry un Muddy Waters ünner sien Arm un se hebbt faststellt, dat se beid vun disse Künstlers begeistert weern un hebbt sück denn verafreedt, üm Musik to hören un Rock ’n’ Roll un Blues to spelen. Mit hör eerst gemeensam Band hebbt se in de Achterköken vun hör Öllernwohnungen öövt un hebbt sück „Little Boy Blue
Heinrich Friedrich Ludwig Frahm (* 25. Juli 1856 in Timmerhorn; † 1. Juni 1936 in Poppenbüttel) weer en plattdüütschen Schriever. Frahm is 1856 as eenzigen Söhn vun en Buurn in Timmerhorn boren. 1872 güng he vun de School af un weer vun 1873 af an Ünnerlehrer in Jersbeek. 1876 bet 1878 studeer he an’t Lehrerseminar in Ütersen un nehm denn en Stell as Schoolmeester in Tremsbüttel an. 1881 dee he na Duvenstedt wesseln un 1882 na Rethwischfeld. Vun 1890 af an weer he Schoolmeester in Poppenbüttel un later ok Rekter vun de School bet he 1920 in Rohstand geiht. In Poppenbüttel is he 1936 ok doodbleven. Frahm hett Sagen, Gedichten un Vertellsels ut siene Heimat sammelt, opschreven un in Böker rutgeven. Ok egene Gedichten un Vertellen hett he schreven. In Poppenbüttel heet hüüt de Ludwig-Frahm-School na em. Heimatgrüße aus Deutschlands Norden. 1885 Auf Heimatpfaden. 1888 Lebensbilder der Heldengeister und Altmeister der verdienstvollsten hervorragendsten Männer Schleswig-Holsteins. Sülvstverlag, Poppenbüttel 1892 Holsteener Snack. Sülvstverlag, Poppenbüttel 1900 As noch de Trankrüsel brenn. Bendschneider, Hamborg 1910 Eeken un Iloh. En plattdütsch Heimatbook. Sülvstverlag, Poppenbüttel 1912 Leewer dod, as Slav! Hermes, Hamborg 1914 Röhrt de Hann’ un snied’t de Bann’! Hermes, Hamborg 1915 Wenn de Scharrnbulln
Öölm (hoochdüütsch: Elm) is en Dörp bi de Oost, dat to de Stadt Bremervöör tohöört. Lüttjere Öörd rundüm Öölm, de ok mit to den Oort Öölm tellt warrt, sünd Öölmerheid, Grööndörp, Schierel un Öölmer Hogenmoor. Öölm liggt dicht bi de Oost. In’n Süden münnt de Oost-Swing-Kanaal in de Oost. De Naveröörd sünd Forst in’n Noorden, Öölmerheid, Grööndörp, Willah, Olendörp un Hogenoh in’n Noordoosten, Vörhoorn, Schierel, Willahermoor un Mulsen in’n Oosten, Hogenmoor un Tinst in’n Süüdoosten, Hemelingbossel, Sprakel un Heesdörp in’n Süden, Öölmerdamm un Bremervöör in’n Süüdwesten un Hönau-Lindörp, Neer-Ochenhusen un Beeß in’n Noordwesten. Öölm kummt in de Tied 1111 bet 116 toeerst in ene Oorkunn vun’n Bremer Arzbischop Liemar vör. De Naam weer do Elma, wat sik ut Elm för Rüüster un a för Beek tohoopsett. Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn anners as de Rest von’t Amt Himmelpoorten nich Deel von’n Kreis Stood worrn un bi’n Kreis Bremervöör bikamen. 1977 is de Kreis Bremervöör denn Deel von’n Landkreis Rodenborg worrn. Dat Wapen wiest dree gröne Bläder vun’n Rüüster över en blau Beek op gollen Grund. Dat schall Symbol wesen för’n Naam vun dat Dörp. De Lüüd
Henry St John, 1st Viscount Bolingbroke, Baron Saint John of Lydiard Tregoze and Battersea, (* 16. September 1678; † 12. Dezember 1751), weer en engelschen Politiker un Philosophen. Bolingbroke (Utspraak so, as „Ballenbrook“) studeer in Oxford. Toeerst leev he nich as de normolen Lüde un tüdel ok man bloß so rüm. In dat Johr 1701 is he denn avers Liddmaat vun dat Ünnerhuus wurrn. Dat duer gor nich lang, denn harr he bi de Partei vun de Tories wat to seggen. Ofschoonst he nu to düsse Partei tohören dö, schoster de Hartog vun Malborough em 1704 en Baantje as Sekretär vun'n Krieg to. Man de Partei vun de Whigs güng dor gegenan un dor möss he 1708 Bott geven. En Tietlang hett Bolingbroke sik nu torüch trocken un sik mit Wetenschup befaat. Man he hett sik nich vun'n Hoff rünner jagen laten un harr ok wieterhen mit de Königin Anna to doon. Dat weer de Tiet, as he ok en goden Fründ vun Jonathan Swift wurrn is. In dat Johr 1710 is he denn Butenminister wurrn. He hett dor en groten Andeel an harrt, dat 1713 de Freden vun Utrecht twuschen Grootbritannien un Frankriek afslaten wurrn is. Düsse Freden bedüüd
Bolingbroke is de Familiennaam von Antonia Bolingbroke-Kent (* 1978), brietsche Reiseautorin un Filmproduzentin, Henry of Bolingbroke (Hinrich IV.), König vun England, Henry St. John, 1. Viscount Bolingbroke (1678–1751), engelschen Staatsmann un Politiker (Tories). Bolingbroke betekent Bolingbroke, Oort in Lincolnshire, England, wo de Borg Bolingbroke steiht, New Bolingbroke, Oort in Lincolnshire, England, Bolingbroke, Oort in Georgia, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kore (ok Jupiter XLIX) is en vun de lütten buteren Maanden vun’n Planet Jupiter. De is an’n 8. Februar 2003 opdeckt worrn vun en Koppel US-amerikaansche Astronomen vun de University of Hawaii ünner dat Regeer vun Scott S. Sheppard. Nöömt is de Maand na en anneren Naam vun de mytholoogschen Figur Persephone. De vörlöpige Beteken vun den Maand weer toeerst S/2003 J 14, 2007 hett he sien hüütigen offiziellen Naam kregen. Kore hett en Ümloopbahn in en middleren Afstand vun 24.543.000 km vun’n Planeten. För een Ümloop bruukt he üm un bi 779 Daag, 4 Stünnen un 48 Minuuten. De Bahn hett en bannig grote Exzentrizität vun 0,325 un is üm 145,0 ° gegen den Äquater vun’n Jupiter kippt. De Bewegen vun den Maand is dormit retrograd, dat heet, dat sik Kore gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Pasiphae-Grupp, nöömt na den gröttsten Maand ut de Grupp. Kore hett en middleren Dörmeter vun 2 km un tellt dormit to de ganz lütten Maanden. De Böverflach vun den Maand wiest en Albedo vun blots
De Marine oder Kriegsmarine is de Seemacht vun en Staat. Dor höört Kriegsscheep, Hölpsscheep un allerhand annere Delen to, as Marineflegers, Marineinfanterie un Verbänn to'n Hölpen un to'n Utbillen. De Naam Hannelsmarine warrt bruukt för al Hannelscheep vun en Land un allens, wat dor in'n Achtergrund tohöört. In Düütschland heet dat in Art. 27 in't Grundgesett: „Al düütschen Koopfohrtscheep sünd en Hannelsflott un höört tohopen“. In allerhand Länner weert ok de Fischereeflott un de Forschereeflott as sülvstännige Eenheiten ankeken. Dat Woort Marine kümmt vun dat latiensche Woort marinus. Dat heet: „wat to de See tohören deit“. De eersten Marinen geev dat in de antiken Staten vun Karthago, Grekenland un in dat Röömsche Riek. In Düütschland meent de Lüde mit Marine den Deel vun de Bundswehr, de sik mit de militäärschen Upgaven to See befaten deit, in'n Ünnerscheed to de Landmacht un de Luftmacht. Bi dat Militär gifft dat in de Marine tomeist een oder ok en ganze Reeg vun Flotten up de ene Siete un up de annere Siete de Afdelen, de düsse Flotten unner de Arms griept, as Stüttpunkten, Scholen usw. In de Düütsche Marine höört de to dat Marineamt to, man de Strietkräft to Water, to Land un
Seminole is ene Stadt in Texas in de USA mit 5910 Inwahners (Stand vun’n Zensus vun 2000). De Stadt is ok Sitt vun de Verwalten vun’n Gaines County. 1977 hebbt Mennoniten ut de Chihuahua-Kolonie in Mexiko un en lüttjere Grupp ut Kanada in Seminole Land köfft. De gröttere Deel höör to de Ooltkolonialen, de 2600 Hektar Land köfft hebbt, un de lüttjere to de Generalkonferenz-Mennoniten mit 475 Hektar Land. De Mennoniten harrn Problemen bi dat Inwannern un so hebbt de Ooltkolonialen en Deel vun jemehr Land wedder verköfft. Eerst 1980 hebbt se endgüllig Verlööf kregen, dat se blieven dröffen. As de Anfangstiet överstahn weer, leven in de Ümgegend vun Seminole, in Gaines County un in Andrews County 2000 Mennoniten. Ok Süden vun Stanton gifft dat noch en Grupp vun bi teihn Familien un jüst soveel leevt in Lubbock. Ok in de Countys in de Ümgegend leevt noch welk enkelte Familien. 1982 geev dat in Seminole veer Karken un dree Scholen extra för de Mennoniten. Bet 1993 weer de Tall an Mennoniten, ok dör foortsett Inwannern ut Mexiko un Kanada, op 3000 Lüüd anwussen. Koordinaten:32° 43′ N, 102° 39′ W
Disse Artikel is man blots en Stubben. Du kannst Wikipedia helpen un em verbetern. Militär sünd de Strietkräft vun en Staat oder vun en Grupp vun Staten, de sik tosamenslaten hefft. Düsse Strietkräft staht ünner Wapen un schöllt sik nödigenfalls mit Gewalt to Wehr setten gegen Truppen, de angriepen doot, oder schöllt ok süms angriepen. Tomeist schöllt se dor ok för sorgen, dat dat binnen en Staat Roh un Freden gifft. Dat Woort „Militär“ kümmt vun dat franzöösche Woort militaire, wat nu wedder vun dat latiensche militaris kümmt, wat so veel heten deit, as „wat den Kriegsdeenst angeiht“. Dat Woort militaris hett siene Wuddel in miles, wat eenfach „Suldat“ heten deit. Dat Militär hett de Upgave, in en Striet mit en butenlannschen Fiend düssen Fiend ünner to kriegen (Anners as de Polizei, de düsse Upgave binnenlannsch övernümmt). Fröher bedüüd dat tomeist, dat Kriegen föhrt wurrn sünd. Hüdigendags heet dat jummers mehr, dat de Freden sekert un bewahrt weern schall tosamen mit Truppen vun annere Länner, as in Bosnien-Herzegowina, in dat Kosovo, oder in Afghanistan un in de Midden vun Afrika. Hüdigendags warrt dat Militär ünnerdeelt in de dree Deelstrietkräft Landmacht, Marine (Seemacht) un Luftmacht. In en Reeg vun Länner gifft
De Demokratie (ooltgreeksch δημοκρατία, vun δήμος dēmos „Volk“ un κράτος, kratos „Macht, Herrschup, Kraft, Stärk“) weer in de Antike, in Grekenland, de Naam för de Herrschup, de direkt vun dat Volk utöövt wurrn is. Hüdigendags warrt Demokratie tomeist bruukt as en Naam för verscheden Formen vun Herrschup, de ehr Grundlaag vun dat Volk hernehmt. So’n Formen sünd de direkte Demokratie, de repräsentative Demokratie, de Radikaldemokratie un de Basisdemokratie. In de Bundsrepubliek Düütschland is in dat Grundgesett in Art. 20 Afs. 1 GG fastleggt: „De Bundsrepubliek Düütschland is en demokraatschen un sozialen Bundsstaat“. Vunwegen de Ewigkeitsgarantie ut Art. 79 Afs.3 GG kann dor ok nix an ännert weern. Een kann nich fastleggen, wat genau nu en Demokratie is un wat dor nu tohören mutt. Jede Demokratie is anners un dor mutt een üm seggen, wat vun verscheden Kennteken bi en Demokratie vörkaamt. Düsse Kennteken dröövt avers bi keen Demokratie fehlen: Dat gifft dor en Volk (Demos), dat sik över siene Politik ünner’nanner verstännigen deit. Bloß grootjöhrige Liddmaten vun dat Volk dröövt dor bi mit afstimmen un wählen. Dat gifft en Land, wo düt Volk tohuse is un wo dat gellen deit, wo sik dat Volk över afsnackt. Hüdigendags sünd dat de
En Eerdbeven is en natürlichen Vörgang in’t Binnere vun de Eer, be den sik Steenblöck gegenenanner verschuven doot. Dordör warrt de Eerdkörper to’n Wackeln anregt. Utforscht warrt de Eerdbevens vun dat Wetenschopsrebeet vun de Seismologie (vun’t greeksche: seismos „Schuckeln, Wackeln“). Dat Signal vun de Eerdbevens, de seismische Bülg, kann an de Eerdbavenflach vun Reedschoppen meten un optekent warrn. De düütlich gröttste Deel vun de Eerdbeven is so swach, dat de Minsch jem nich wohrnehmen deit. Manchmol künnt Eerdbeven aver ok so stark wesen, dat dör dat Wackeln Hüüs, Brüchen un annere Bowarken tonichten maakt warrt, wobi denn faken ok vele Minschen jemehr Leven verleert. Eerdbeven künnt so gewaltig wesen, dat se Eerdrutschen oder Tsunamis utlösen un mitünner wietrüümig dat Utsehn vun de Eerdbavenflach ännern künnt. Dorüm tellt se to de Naturkatastrophen. Eerdbeven gifft dat blots in de fasten Eer. Dorto tellt ok de Seegrund, so dat Eerdbeven ok in Seerebeden vörkamen künnt. De Volksmund snackt denn faken vun’n „Seebeven“, wat in’n wetenschopplichen Sinn aver Tüdelkram is, vunwegen dat nich de See, man de Bodden dorünner bevt. En Eerdbeben is an sik en korten Vörgang, de tomeist blots wenige Sekunnen duert, wenn’t en swach Eerdbeven is. Starke Eerdbeven künnt aver mitünner